OpenLLM-France/wikimedia huggingface dataset:
# 19 di marzu

U 19 di marzu hè u 78$^u$ ghjornu di l'annu (u 79$^u$ sì hè bisestile) in u calendariu gregurianu. Restanu 287 ghjorni à a fine di l'annu.

## Nàscite

* 1925: Pascal Marchetti, linguistu é autore córsu

## Celebrazioni
### Santi

Santu Ghjiseppu.
Ghjiseppu era un maestru d'ascia di Nazaret, in Palestina. U Vangellu secondu San Lucca pretende ch'ellu era di a razza di Davide.
Omu ghjustu è caritatosu, era in parulla cù Maria - Miriam, in ebraicu - quand'ellu si hè avvistu ch'ella era incinta. Sapendu ch'ella era un'opera di u Spiritu Santu (V. u 25 marzu), l'hà spusata. E' ghjè natu Ghjesù, cunsideratu da tutti cum'è u figliolu di Ghjiseppu. L'hà d'altronde allevatu cum'è un figliolu, l'hà prisentatu à u Tempiu, u si hà purtatu in Egittu per ch'ellu ùn sia massacratu da i sbirri d'Erode. Vultati in Nazaret, u zitellu hè sempre statu ubidiente tantu versu a mamma chè versu u babbu.
Dopu, u Vangellu di San Lucca, di Ghjiseppu ùn ne parla più. Nè mancu ne parlanu l'altri Vangelli. Hè certa chì, pè a Passione, Ghjiseppu era digià mortu o sinnò Ghjesù ùn averebbi micca dettu à San Ghjuvanni di purtassi a mamma in casa è d'occupassine.
San Ghjiseppu, anu principiatu à pregallu in Oriente à u seculu quartu. In Occidente, assai più tardi. Ghjè u Papa Sistu Quartu, mortu in u 1484, chì, pè a prima volta, hà fattu mette u so nome nantu à un libru di messa. Gregoriu XV, in u 1621, hà dumandatu di pregallu in tutta a Chjesa catolica. Piu IX, in u 1870, l'hà fattu Patrone di a Chjesa Universale.
Ghjiseppu hè dunque statu utilizatu assai tardi cum'è nome di battezimu. In Ungheria, versu l'annu 1910, era u nome u più spartu. Si trova assai in Italia è in Spagna cù e forme Giuseppe è José, o cù i diminutivi Peppe è Peppito. Peppone hà assai successu in Italia per via di "Don Camillo", u libru di Giovanni Guareschi è i filmi cù Fernandel è Gino Cervi.
In Corsica, u feminile Ghjiseppa serve più chè u maschile. In l'81, era quellu di 17 donne nantu à mille, è venia à u settimu rangu.
Etimolugia: da l'ebraicu "yosef" (aghjuntu da Yahvè).
Casate: Giuseppelli, Giuseppi.
Nomi: Beppo, Coche, Fiena, Fieneke, Fifine, Fina, Fine, Finie, Ghjiseppa, Ghjiseppina, Ghjiseppinu, Ghjiseppu, Giuseppe, Giuseppina, Iosep, Jef, Jeke, Jo, Joap, Joe, Joette, Joey, Joof, Joop, Joos, José, Josée, Josef, Josefa, Joseph, Josépha, Josèphe, Joséphin, Josephina, Joséphine, Josephus, Josette, Josiane, Josie, Jossie, Josupeit, Joysiane, Jozephus, Jozie, Jozina, Jozsef, Jupp, Juup, Ossip, Pepe, Pepita, Pepito, Peppi, Peppino, Peppitto, Peppo, Peppone, Phine, Pippinu, Säbel, Seb, Sebel, Seefke, Sefa, Sefe, Seffi, Seosaimhthim, Sepp, Seppa, Sepperle, Seppu, Seseppa,Seseppu, Seva, Siene, Youssef, Youssouf.
Paesi: Bastia, Brusticu, Muratellu, Nessa.
Nazioni: Canadà, Perù, Vietnam.
Prutezzione: maestri d'ascia, bancalari, ghjurnatanti... è muribondi.
Litteratura: Peppone in "Don Camillo" di Giovanni Guareschi.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 19 di maghju

U 19 di maghju hè u 139esimu ghjornu (u 140esimu ghjornu s'è l'annata hè bisesta) di u calendariu gregorianu.

## Evenimenti

* 1342: u papa Clemente VI hè cunsacratu.

## Nascite

- 1945: Pete Townsend, sunadore di ghitarra di u gruppu Who. - 1977: Natalia Oreiro, attrice è cantadora uruguayenna. - 1979: Diego Forlán, ghjucadore di ballò uruguayanu. - 1986: Jean-Gaël Lahlou, omu puliticu francesu.

## Morte

* 1296: l'anzianu papa Celestinu V.

## Celebrazione
### I Santi

San Teofalu. Santu Iviu.
Teofalu hè natu in Corti u 30 uttobre di l'annu 1676, figliolu d'Antone di i Signori è di Maria Maddalena Arrighi. U so nome era Biasgiu. Hà pigliatu u nome di Teofalu quand'ellu si hè fattu frate, à 17 anni, u 17 sittembre 1693.
L'annu dopu, Teofalu partia per l'Italia. Da u 1694 à l'annu 1700, hà studiatu a filosufia è a teolugia. Fattu prete in Napuli in u 1699, si appruntava à fà da prufessore quand'ellu rinunciò per via di una cascatura chì u lasciò sciancu pè a vita. Si n'andò in un Ritiru, unu di issi cunventi franciscani duve a regula era più severa chè in altrò è duve i frati praticavanu a sulitutine.
In u 1730, hà 54 anni. Di nuvembre, u Ministru generale di l'Ordine u manda in Corsica per facci un Ritiru. Quand'ellu sbarca facia quasi un annu chì i Corsi si eranu rivultati contru à Genuva. Trasfurmà un cunventu in Ritiru, ùn era facile chì i Franciscani di Corsica ùn avianu l'abitutine di campà rinchjusi, è ùn ci tenianu. A li prova in Caccia, à u Viscuvatu è in Cervioni. Nimu accetta. In fine li riesce di trasfurmà u cunventu di Zuani.
In u 1734, Teofalu volta in Italia. In Toscana, face un Ririru in Fucecchio. Hè mortu in issu cunventu u 19 maghju 1740. Hè statu beatificatu u 19 ghjennaghju 1896 è canunizatu u 28 ghjugnu 1930.
Etimolugia: da u gr. "theos" (diu) è "philos" (chì tene caru).
Nomi: Offy, Teofalu, Teofil, Teofila, Teofilia, Teofilo, Teofilu, Theofil, Theophil, Theophila,Théophile, Theophilia, Theophilus.
Paesi è cità: Corti, Miomu.
Iviu, natu in u 1253, mortu in u 1303, hè u più pupulare di i santi brettoni. Urdinatu pretu, hà fattu quattru anni u ghjudice ecclesiasticu à u capilocu, sei anni u curatu di una piccula parochja, è po si hè ritiratu in un castellettu chì u bahbu li avia lasciatu. Ci allugiava vechji è zitelli abbandunati è facia l'avucatu pè a povera ghjente.
Un terzettu latinu dice: "Sant'Iviu era brettone. Era avucatu è, creditemi puru, ùn era mica ladru".
A riputazione di ladru fatta à l'avucati, ùn esistia micca chè in Brettagna. Mgre di aFoata hà scrittu:
Si trova un santu frà tutti l'avucati. Ma in u so uffiziu cantavanu li frati: Advocatus et non latro Res miranda ! tutti ladri ! Unu santu si ci fù Ma fù solu è ùn ci hè più.
Etimolugia: da u germ. "iv" (u tassu)
Nomi: Eozen, Erwan, Iefke, Iv, Iva, Ivain, Ivar, Iven, Iver, Ivetta, Iviu, Ivka, Ivo, Ivona, Ivonne, Ivonou, Iwo, Nonna, Von, Vonne, Vonnie, Yeun, Yf, Yft, Youna,Yun, Yve, Yveline, Yves, Yvette, Yvon, Yvona, Yvonne, Yvonnick.
Paesi è cità: Renne (S. Ivone).
Prutezzione: avucati, nutari, usceri.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 19 di settembre

U 19 di settembre hè u 262esimu ghjornu (u 263esimu ghjornu s'è l'annata hè bisesta) di u calendariu gregorianu.

## Evenimenti

1982: Nascita di u primu emoticonu

## Nascite

- 1957: Mark Acheson, attore canadianu.

## Celebrazione
### Feste
### I Santi

Santa Emilia. Santu Gennaru.
Emilia era nata u 6 sittembre 1787, in u dipartimentu di l'Aveyron, vicinu à Rodez. In u 1820, hà creatu, à Villefranche-de-Rouergue, a Cungregazione di e Sore di a Santa Famiglia. In issa Cungregazione, certe sore eranu rinchjuse è si occupavanu di l'educazione di e zitelle povere, l'altre surtianu per andà à curà i malati.
In u so cunventu, Emilia hà suffertu più di vinti anni per via ch'ella avia a paura di perde a fede è ghjera à l'addisperu, senza cuntà d'altre tentazioni. Mai fece cunnosce e so suffrenze. L'ultimi anni hà ritrovu a pace di Diu. Hè morta à 75 anni, u 19 sittembre 1852. Tandu, a so Cungregazione avia digià una quarantina di munasteri, stabiliti in parechji paesi.
Etimolugia: da u lat. "Aemilius", nome di una famiglia rumana.
Casate: Emili, Emilii, Emilj, Emily.
Nomi: Aemilia, Amilius, Amily, Emele, Emeline, Emelius, Emil, Emilda, Emile, Emilia, Emiliaan, Emiliane, Emiliaan, Emilie, Emilien, Emilienne, Emilio, Emils, Eily, Emlyn, Emma, Emmeline, Mees, Mel, Melia, Meliocha, Migeli, Mil, Milia, Miliu, Millian, Milly, Milou, Miloud.
Gennaru, un santu vescu di Benevento, accantu à Napuli, campava à u seculu quartu. E so reliquie sò in Napuli da almenu l'annu 432. Anu francatu a cità da a pesta in l'annu 1497 è l'anu prutetta da l'erruzzioni di u Vesuviu in l'anni 1631, 1698, 1767, è 1779.
U miraculu di San Gennaru hè celebre in u mondu. Da u 1389, trè volte à l'annu, di maghju, di sittembre, è u 16 dicembre, u sangue caghjatu di u santu, cunservatu in duie ampulle, diventa liquidu è si mette à bolle. U pesu cala è u vulume cresce. In u 1728, Montesquieu assistì duie volte à issa liquefazione. Hà scrittu: "Je puis déclarer que le miracle de Saint Janvier n'est point une supercherie; les prêtres sont de bonne foi".
Per avà ùn anu pussutu dà nisuna spiegazione scientifica. Napulitani campanu cù u tremu chì - cusì dicenu - si u miraculu ùn si pruducissi più, a cità serebbi distrutta.
Etimolugia: da u lat. "januarius" (di ghjennaghju).
Nom: Gennara, Gennaro, Gennaru, Ghjennaru, Janvier, Javiera, Javière.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 19 nuvembri

U 19 nuvembri hè u 323esimu ghjornu (u 324esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Punzianu. Santu Patroculu.
Punzianu, natu in Roma, hè statu u dicesettesimu papa dopu à Petru. Elettu u 21 lugliu di l'annu 233, hà sustenutu à Demetriu, u vescu d'Alessandria chì avia scumunicatu u teologu Origeniu, è ebbe à luttà contru à l'antipapa Politu. L'annu 235, hè statu cundannatu à travaglià in e minere di Sardegna. Hè mortu da e fatiche trè anni dopu, in l'isula di Tavolara. E so osse sò state purtate in Roma.
Patroculu, natu versu l'annu 500 in a capitale di i Biturigi (l'attuale cità di Bourges, dipartimentu di u Cher), avia un impiegu in Lutezia (l'attuale Parigi), à a Corte di Childericu Primu, quandu a mamma, diventata veduva, u fece vene à u paese nativu.
- U mio figliolu - li disse -, ai 40 anni è ghjè tempu chè tù ti marite. T'aghju trovu, cum'è sposa, a più bella zitella di u reghjone.
- O Mà! - rispose Patroculu - lasciemu issa zitella à d'altri è permettimi di realizà a mio vucazione.
Hè andatu à truvà u vescu chì l'hà accettatu cum'è chiericu è po l'hà fattu diacunu, ma u sughjornu accantu à u so vescu ùn li cunvenia. Un' pudia pate di calassi à tavula duie volte u ghjornu per fà cullaziò cù a cumunità. Ellu si cuntentava di un pezzu di pane asciuttu è u so piacè era di stà ore è ore incantatu à pregà.
Si n'andò in Acque Nere (l'attuale Neris, dipartimentu di l'Allier), fece una casa, un oratoriu è una scola.
Cum'ellu avia a riputazione di guarì stroppii è malati, è chì, di più in più, ghjunghjia ghjente, lasciò tuttu ciò ch'ellu avia à e vergine cunsacrate, è si rifugiò in a furesta di Cella, purtendusi una vanga è una piola à dui tagli. Dece anni dopu, partì più in dà, in a furesta Culumbaria (l'attuale Colombier), è ci stete 18 anni, sinu à a morte, à l'età di 76 anni. Issi 18 anni sò stati i più belli di a so vita. Un' stanciava di pregà, ancu quand'ellu vangava u so ortu o ch'ellu facia a pruvista di legne cù a piola à dui tagli.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 19 uttrovi

U 19 uttrovi hè u 292esimu ghjornu (u 293esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Laura. Santu Paulu di a Croce.
Laura hè una Cristiana di Cordoba chì, per avè ricusatu di cunvertesi à l'Islam, hè stata marturiata è tomba l'annu 864 da i Musulmani di Spagna.
Etimolugia, casate è nomi: Cf Lurenzu (10 agostu).
Litteratura: Petrarca: "Canzoniere". A Laura a più celebre hè forse Laura di Noves, una Provenzale d'Avignone. Petrarca l'hà vista pè a prima volta, u 6 aprile 1327, in a chjesa Santa Chjara è si ne hè innamuratu. E puesie ch'ellu hà scrittu per ella, sò capi d'opera di a litteratura toscana.
Paulu Francescu Danei dettu Paulu di a Croce hè natu in u 1694 in Ovada, un paese di a Liguria. Fù un predicadore famosu. Creò a Cungregazione di i Passiunisti, incaricati di sparghje a devuzione à a Passione di u Redentore. Hè mortu in Roma u 18 uttobre 1775. Contanu chì Piu Sestu andò à visitallu quand'ellu hà sappiutu ch'ellu era murente. Mentre chì u Puntefice pruvava à cunsulallu, ellu si lamintava di ùn avè a forza di calassi per basgià a ciavatta di u papa (in francese: "la mule du pape"). Allora, u papa messe u pede nantu à u lettu per permetteli issu ultimu attu di devuzione.
Etimolugia, casate è nomi: Cf u 29 ghjugnu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# Endymion non-scriptus

Endymion non-scriptus :
Endymion non-scriptus :
Classificazione scentifica :
| Regnu: | Plantae |
| Divisioni/e: | Magnoliophyta |
| Classa: | Liliopsida |
| Ordine: | Liliales |
| Famiglia: | Liliaceae |
| Generu: | Endymion |
| Spezia: | non-scriptus |
Nomu binom. :
Endymion non-scriptus L. :
Endymion non-scriptus hè una pianta chì face partita di a famiglia di e Liliaceae.
# Enna

Enna :
| Nome ufficiale: | Enna |
| Statu: | Italia |
| Regione: | Sicilia |
| Pruvincia: | Enna |
| Cuurdinate: | 37° 34' 0" N - 14° 16' 0" E |
| Altitudine: | 931 m |
| Superificia: | 357,18 km² |
| Pupulazione: | 28.157 ab. |
| Densità: | 79 ab./km² |
| Merre: | Rino Agnello |
| Codice pustale: | 94100 |
| Codice ISTAT: | 086009 |
| Indicativu tel.: | 0935 |
| Nome di l'abitanti: | Ennesi |
| Santu patrone: | Maria Santissima di a Visitazione |
| Festa patrunale: | u 2 di lugliu |
| Situ ufficiale ||
Enna (dinù Castrogiovanni, nome ufficiale sin'à u 1926) hè una cumuna è una cità taliana, capilocu di a pruvincia omonima in Sicilia.

### Cumune cuntigue

Agira, Aidone, Assoro, Calascibetta, Caltanissetta (CL), Gangi (PA), Leonforte, Nissoria, Piazza Armerina, Pietraperzia, Santa Caterina Villarmosa (CL), Valguarnera Caropepe, Villarosa.

## Da vede dinò

* lingua siciliana
# Enoch Powell

'Ssu artìculu hè in custruzzione. Pudete cuntribuisce à a so redazzione.
Enoch Powell Allan Warren hè statu un omu politicu cunservatore inglese. Natu in u 1912, mortu in u 1998.
# Enrique Pinti

'Ssu artìculu hè in custruzzione. Pudete cuntribuisce à a so redazzione.
Enrique Alejandro Pinti (* Buenos Aires, 7 d'ottobre 1939; † ibidem 27 di marzu 2022) hè statu un attore argentinu.
# Ephedra distachya

Ephedra distachya :
| Ephedra distachya ||
| Classifica scentifica ||
| Regnu | Plantae |
| Divisioni | Gnetophyta |
| Classa | Gnetopsida |
| Ordini | Ephedrales |
| Famiglia | Ephedraceae |
| Genaru | Ephedra |
| Nomu binuminali ||
| Ephedra distachya L., 1753 ||
Ephedra distachya hè una pianta chì faci parti di a famiglia di e Ephedraceae.

## Discrizzioni

Ephedra distachya faci parti di un gruppu di pianti chjamati gnetofiti chì ani appena cambiatu in cori di l'ultimi 100 milioni d'anni è si pensa ch'eddi sò i reliquii di una flora anziana. I casci di Ephedra distachya sò minusculi è s'assumigliani à scagli. I casci di i gnetofiti ani evuluatu indipindamenti di i fogli di i pianti à fiora. Ephedra distachya pruduci l'alcaloidi effedrina, chì ni hè statu dimustratu ch'eddu intarfirisci incù a termoregulazioni di l'insetti è pò ancu avè effetti annantu à i neurutrasmittori di l'insetti. Hè podarsi u metudu par via di u quali a pianta dissuadi l'insetti arbivuri.

## Ripartizioni

In Auropa, si trova Ephedra distachya tantu in Alimagna ch'è in Ungaria, Sluvacchia, Svizzara, Ucrania, Rumania, Bulgaria, Grecia, Italia, Spagna. Cresci ancu in Asia timparata, in Giorgia o in Russia.
Ephedra distachya hè prisenti in Corsica.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ 'Ss'articulu pruveni in parti da a wikipedia in francesu.
* ↑ Jeanmonod & Gamisans (2013).
# Ephedraceae

Ephedraceae.

## Pianti

Ephedra distachya

## Riferimenti

* Jeanmonod D. & Gamisans J. (2013) Flora Corsica (2 ed), Edisud.
# Engraulis encrasicolus

Engraulis encrasicolus :
| L'anchjuva ||
| Classifica scentifica ||
| Regnu | Animalia |
| Imbrancamentu | Chordata |
| Classa | Actinopteri |
| Imbrancamentu | Acanthopterygii |
| Classa | Percomorphaceae |
| Ordine | Clupeiformes |
| Famiglia | Engraulidae |
| Generu | Engraulis |
| Nome binuminale ||
| Engraulis encrasicolus Carl Linnaeus, 1758 ||
L' anchjuva (Engraulis encrasicolus) hè una spezia di pesciu chì face parte di a famiglia di l'Engraulidae.
L'anchjuva cumuna hè un pesciu di piccula taglia chì misura di regula trà 12 è 15 centimi di lunghezza è pussede un corpu lungarinu è argentatu, incù una linia laterale distinta.

## Ripartizione

L'anchjuva hè largamente sparta in l'acque custiere di u mare Atlanticu orientale, di u mare Terraniu è di u mare Neru. Omu a trova dinù in certe parte di l'oceanu Indianu.
L'anchjuva cumuna hè prisente in acque marine di Corsica.

## Biolugia

L'anchjuve si cullocanu in bande cumpatte è si nutriscenu per u più di rubu è di picculi organismi marini. Sò una preda impurtante per numerosi predatori marini, tali i delfini, i tonni è l'acelli marini.

## Tassonumia

Engraulis encrasicolus hè dinù cunnisciutu sottu à u nome scentificu d'Engraulis encrasicolus encrasicolus. Esistenu dinù sinonimi tali Engraulis encrasicolus ponticus per e pupulazione di u mare Neru.

## Cunsirvazione

L'anchjuva hè una spezia cummercialmente impurtante per a pesca, in particulare in i paesi mediterranii. Eppuru, per causa di a pesca eccessiva è di a digradazione di u so ambiente, e pupulazione d'anchjuve anu diminuitu sti pochi anni. E misure di cunsirvazione sò attualmente messe in ballu in ceti lochi per pruteghje 'ssa spezia è assicurà a so sopravvivenza à longu andà.

## Riferimenti

* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note

* ↑ Miniconi (2017).

## Altri prugetti

* Engraulis encrasicolus annantu à Wikimedia Commons.
# Entrena

Entrena :
| Nome officiale: | Entrena |
| Statu: | Spagna |
| Cumunità autonoma: | Template:ES-LR |
| Pruvincia: | Template:ES-LO |
| Altitudine: | 559 m |
| Superificia: | 21,03 km² |
| Pupulazione: | 1448 ab. |
| Densità: | 68,85 ab./km² |
| Codice pustale: | 26375 |
| Codice ISTAT: | |
| Prefissu tel.: | 941 |
| Nome di l'abitanti: | entrenero in spagnolu |
| Santu patrone: | San Cristóbal |
| Situ officiale ||
Entrena hè una cumuna spagnola di a cumunità autonoma di La Rioja.
# Ennio Morricone

'Ssu artìculu hè in custruzzione. Pudete cuntribuisce à a so redazzione.
Ennio Morricone (* 1928 in Roma - 2020) hè un cumpusitore talianu.
# Enya

Enya, pseudunimu di Eithne Pádraigín Ní Bhraonáin (Gweedore, 17 di maghju 1961), hè una cantautrice irlandese.
# James Gandolfini

'Ssu artìculu hè in custruzzione. Pudete cuntribuisce à a so redazzione.
James Joseph Gandolfini, Jr. (1961-2013) hè un attore americanu.

## Da vede dinò

* Listinu di l'attori americani
# James Monroe

James Monroe hè statu presidente di i Stati Uniti d'America da u 1817 à u 1825.

## Da vede dinò

* Listinu di i presidenti americani
# James Sie

'Ssu artìculu hè in custruzzione. Pudete cuntribuisce à a so redazzione.
James Sie hè un attore americanu.
# James Stewart

'Ssu artìculu hè in custruzzione. Pudete cuntribuisce à a so redazzione.
James Stewart (* Indiana, Pennsylvania, USA, 20 di maghju 1908; † Los Angeles, California, USA, 2 di lugliu 1997) fù un attore americanu.

## Biugrafia

Hà ricevutu dui Oscar, un Oscar di u megliu attore principale in u 1941 (pè u filmu The Philadelphia Story di u 1940) è un Oscar di onore in u 1985.
# James Coburn

'Ssu artìculu hè in custruzzione. Pudete cuntribuisce à a so redazzione.
James Harrison Coburn III hè un attore americanu.

## Da vede dinò

* Listinu di l'attori americani
# James K. Polk

James K. Polk (2 Nuvembre 1795 – 15 Ghjugnu 1849) hè statu presidente di i Stati Uniti d'America da u 1845 à u 1849.

## Da vede dinò

* Listinu di i presidenti americani
# James Madison

James Madison hè statu presidente di i Stati Uniti d'America da u 1809 à u 1817.

## Da vede dinò

* Listinu di i presidenti americani
# James Comey

'Ssu artìculu hè in custruzzione. Pudete cuntribuisce à a so redazzione.
James Brien Comey, Jr. (Yonkers (New York), 14 di dicembre 1960) hè un avocatu americanu.
# James Joyce

'Ssu artìculu hè in custruzzione. Pudete cuntribuisce à a so redazzione.
Scrivanu, dramaturgu è pueta in lingua inglese. James Augustine Aloysius Joyce hè natu à Dublinu u 2 di ferraghju di u 1882 è hè mortu à Zurigu u 13 di ghjennaghju di u 1941.

## Opere principale
### Prosa

* 1914: Dubliners
* 1916: A Portrait of the Artist as a Young Man
* 1922: Ulysses
* 1939: Finnegans Wake
* 1944: Stephen Hero

### Puesia

* 1907: Chamber Music
* 1914: Giacomo Joyce
* 1927: Pomes Penyeach
* 1936: Collected Poems

### Teatru

* 1918: Exiles
# James Prescott Joule

James Prescott Joule (Salford, 24 dicembri 1818 - Sale, 11 uttrovi 1889) hè statu un fisicu inglesu. Si dedicò sin' da ghjovanu à ricerchi scentifichi ch'eddu rializava circhendu di spinghja à l'estremu limiti l'accuratezza è a pricisioni di i misurazioni. S'intarissò à u calori è à i so cunnissioni incù l'elittricità è a miccanica. À 25 anni effittuò u prima tentativu di definiscia l'unità di misura di u currenti elettricu, attualmenti ripprisintatu da l'amperu. In u 1841, indaghendu annantu à l'effetti termichi, inviò à a Royal Society un articulu in u quali dimustrava ch'è un cunduttori attravirsatu da un currenti elettricu pruduci calori in quantità prupurziunali à a resistenza di u cunduttori è à u quatratu di u currenti stessu.
Stu finominu hè oghji chjamatu effettu Joule. Successivamenti Joule enunciò à un cungressu in Irlanda u principiu notu com'è equivalenti miccanicu di u calori. Grazia à i so spirimintazioni (è usendu un strumentu chì prendi u so nomu) dimustrò ch'è calori è travagliu miccanicu pudiani cunverta si dirittamenti l'unu in l'altru, mantinendu parò custanti u so valori cumplessivu: in i macchini idraulichi è miccanichi l'attriti trasfurmaneghjani a putenza miccanica persa (travagliu) in calori è, viciversa, in i macchini termichi l'effettu miccanicu pruduttu (travagliu) diriveghja da una quantità equivalenti di calori. In tali modu Joule cuminciò à pona i basa spirimintali di u prima principiu di a termudinamica.
Inizialmenti a scuparta ùn suscitò moltu intaressu, ma in seguitu Joule riciviti par quistu a Royal è a Copley Medal da parti di a Royal Society. In pratica dimustrò u principiu di cunsirvazioni di l'energia par i sistemi termudinamichi (u calori hè una forma d'energia miccanica). Par misurà l'equivalenti miccanicu di u calori, in u 1845 custruì una macchina, chjamata tandu "mulineddu di Joule" chì parmittia di misurà u calori pruduttu in cunsiquenza di a dissipazioni di una quantità nota d'energia miccanica.
Sta macchina hè furmata da un calurimetru cuntinenti acqua, à l'internu di u quali hè inseritu un mulineddu libaru di voglia intornu à un acchisi virticali. U mulineddu hè culligatu incù un sistemu di funi è taglioli à un coppiu di pesi, mantinuti inizialmenti fermi. S'è i pesi sò sbluccati, cumenciani à falà mittendu in rutazioni u mulineddu. Tali muvimentu fù rallintatu da l'attritu viscosu di l'acqua contru i pali di u mulineddu. Una volta ch'è i pesi sò scesi à terra, tutta a so energia putinziali iniziali s'hè cunvirtita in calori. Tali calori si pò quantificà misurendu a variazioni di tampiratura ch'edda subisci l'acqua duranti u sperimentu. Joule pruvò ch'è par furniscia una quantità di calori para à una caluria occorrini circa 4,41 J di travagliu. U valori di l'equivalenti miccanicu di a caluria oghji accittatu hè di 4,186 J/cal. In so onori si chjama "Joule" l'unità di misura di l'energia di u Sistemu Internaziunali (SI).

## Da veda

* Joule
* Effettu Joule

## Fonti

'Ss'articulu pruveni in parti o in tutalità da l'articulu currispondenti di a wikipedia taliana.
# Universidade Tecnológica Federal do Paraná

'Ssu artìculu hè in custruzzione. Pudete cuntribuisce à a so redazzione.
L'Universidade Tecnológica Federal do Paraná (UTFPR) hè un' università brasiliana, situata in a cità di Curitiba. Ci sò à l'incirca 21.092 stughjanti.
Fù fundata u 1909.
# Universidade do Estado de Minas Gerais

L'Universidade do Estado de Minas Gerais hè un' università brasiliana, situata in a cità di Belo Horizonte.
Ci sò à l'incirca 3.121 stughjanti.
Fù fundata u 1989.
# Universidade de São Paulo

'Ssu artìculu hè in custruzzione. Pudete cuntribuisce à a so redazzione.
L'Università di São Paulo (Universidade de São Paulo) hè un' università brasiliana, situata in a cità di [[São Paulo] sò à l'incirca 88.261 stughjanti.
Fù fundata u 25 ghjennaghju di u 1934.